Sparisjóður Mýrasýslu hagnaðist um 1458 milljónir í fyrra Hagnaður Sparisjóðs Mýrasýslu var 1.457,8 millj. krónur á síðasta ári samanborið við 615,6 millj. árið 2005 . Hagnaðaraukningin milli ára er því 136,8% . Arðsemi eigin fjár var 69,9% á árinu miðað við 41,6% árið 2005 . Samstæðureikningur SPM sýnir að vaxtatekjur námu 3.219,2 millj. kr. árið 2006 en það er 70,9% hækkun frá árinu á undan . Vaxtagjöld hækkuðu um 103,4% milli ára og námu 2.510,1 millj. kr. árið 2006 . Hreinar vaxtatekjur námu 709,1 millj. kr. árið 2006 og hækkuðu því um 9,2% milli ára . Hreinar rekstrartekjur voru 2.942,6 millj. kr. á árinu á móti 1.701,8 millj. kr. árið 2005 . Hreinar rekstrartekjur hækkuðu um 72,9% á árinu 2006 . Framlag í afskriftarreikning útlána nam 251,2 millj. kr. á árinu sem er lækkun um 11,6% frá árinu 2005 . Í árslok 2006 eru 657,1 millj. kr. í afskriftareikningi útlána sem er 2,2% af útlánum og veittum ábyrgðum sparisjóðsins . Önnur rekstrargjöld sparisjóðsins voru 959,2 millj. kr. árið 2006 en voru 667,2 millj. kr. árið 2005 , hækkunin er 43,8% . Rekstrarkostnaður sem hlutfall af hreinum rekstrartekjum er 32,6% miðað við 39,2% fyrir árið 2005 . Rekstrarkostnaður sem hlutfall af eignum er nú 2,8% miðað við 2,6% árið 2005 . Dótturfélag Sparisjóðs Mýrasýslu , Sparisjóður Siglufjarðar , keypti útibú Glitnis hf. á Siglufirði í júní 2006 . Efnahagur útibúsins er kominn að fullu inn í samanburðartölur samstæðunnar , en rekstur hans frá 24. júní 2006 . Heildareignir samstæðunnar eru 33.749,9 millj. kr. miðað við 25.698,2 millj.kr. í lok árs 2005 , hafa þær vaxið um 31,3% milli áranna 2005 og 2006 . Þá hafa útlán samstæðunnar aukist um 29,4% á árinu og nema þau 26.894,0 millj. kr. í árslok 2006 . Innlán samstæðunnar hafa aukist um 27,5% á árinu og nema 14.442,9 millj. kr. í árslok 2006 . Eigið fé Sparisjóðs Mýrasýslu var 3.543,8 millj. kr. 31. desember 2006 en var 2.094,7 millj. kr. í árslok 2005 , aukningin er 69,2% . Eiginfjárhlutfall samstæðunnar samkvæmt CAD-reglum er 11,7% 31. desember 2006 en var 11,0% þann 31. desember 2005 . Aðalfundur Sparisjóðs Mýrasýslu verður haldinn föstudaginn 2. mars 2007 . Stjórn sparisjóðsins leggur til að greiddar verði 3,1 milljón kr. í arð á árinu 2006 vegna ársins 2006 .